สวัสดีค่ะ คุณ หนูอายุ24 ทุกครั้งที่เป็นประจำเดือน มีอาการปวดท้องร่วมด้วยทุกครั้ง ปวดบิด ปวดท้องน้อยมากๆบางครั้งกินบาบรรเทาไปก็ไม่หาย ยิ่งตอนนี้หลังจากคลอดลูกมาแล้ว รู้สึกว่าเป็นประจำเดือนแล้วอาการปวดท้อง จะปวดมากกว่าตอนที่ยังไม่มีลูก เกี่ยวกันไหมคะ หลังจากคลอดแล้วเป็นทีไรปวดท้องน้อยสุดบวกกับอาการปวดหลังก็มา จะเป็นโรคอะไรเกียวกับมดลูกไหม
สวัสดีค่ะ Icerin,หากอาการปวดท้องประจำเดือน เป็นมาตั้งแต่วัยรุ่น หรือเกิดขึ้นในช่วงอายุ 15-25 ปี โดยที่อาการปวดเกิดขึ้นก่อนหรือขณะที่มีประจำเดือนมา และเมื่อประจำเดือนหายไปแล้ว ไม่ได้มีอาการปวดอีก และอาการปวดไม่ได้รุนแรงขึ้นเรื่อยๆ ถือเป็นการปวดประจำเดือนชนิดปฐมภูมิ ซึ่งไม่ได้เกิดจากความผิดปกติของมดลูกหรือรังไข่ ดังนั้นจึงไม่ได้อันตรายแต่อย่างใด โดยอาการปวด อาจปวดแบบทั่วท้อง หรือข้างใดข้างหนึ่งก็ได้ ทั้งนี้อาการปวดท้อง จะปวดมากที่สุดในช่วงอายุ 15-25 ปี หลังจากวัยนี้ไปอาการปวดจะค่อยๆ ลดลงไปแต่หากไม่เคยมีอาการปวดท้องประจำเดือนมาก่อน และอาการปวดเป็นรุนแรงขึ้นเรื่อยๆ หรือปวดต่อเนื่องแม้ประจำเดือนจะหมดไปแล้ว จึงจะถือว่าเป็นอาการปวดประจำเดือนชนิดทุติยภูมิ โดยเกิดจากมีความผิดปกติของมดลูกและรังไข่ ซึ่งอาจเกิดจาก การมีเนื้องอกมดลูก มีเยื่อบุโพรงมดลูกเจริญขึ้นผิดที่ มีซีสต์ที่รังไข่ โดยเฉพาะช็อกโกแลตซีสต์ เป็นต้นดังนั้น หากอายุ 24 ปี แล้วเพิ่งมามีอาการปวดประจำเดือนมากหลังจากที่คลอดลูกไป อาจเป็นอาการปวดชนิดทุติยภูมิได้ แนะนำควรไปพบสูติ-นรีแพทย์เพื่อตรวจหาสาเหตุค่ะ ในเบื้องต้น การบบรเทาอาการปวด ได้แก่ การประคบอุ่นที่ท้องน้อยด้วยกระเป๋าน้ำร้อน การอาบน้ำอุ่น การแช่น้ำอุ่นในอ่าง ดื่มน้ำมากๆ หลีกเลี่ยงเครื่องดื่มที่มีคาเฟอีน เช่น ชา กาแฟ น้ำอัดลมหรือช็อกโกแลต ไม่ใส่เสื้อผ้าที่รัดช่วงเอวแน่นเกินไป ทานแก้ปวด เช่น พาราเซตามอล (paracetamol) หรือยาในกลุ่มยาต้านอักเสบชนิดไม่ใช่สเตียรอยด์ (NSAID) เช่น พอนสแตน (ponstan) ไอบูโพรเฟน (ibuprofen) เป็นต้น